**Riksarkivet**

**Postboks 1**

**Aftenposten**

**v/journalist Per Anders Johansen**

**og Andreas Bakke Foss**

**Postboks 1**

**0031 Oslo Oslo, 28. august 2012**

**Anmodning om innsyn i materiale fra 22. juli-kommisjonen**

Aftenposten ved journalist Per Anders Johansen og Andreas Bakke Foss anmoder herved om innsyn i følgende materiale hos Riksarkivet overlevert fra 22. juli-kommisjonen:

Forklaring fra fornyings- og administrasjonsminister Rigmor Aasrud 8. mai 2012.

Forklaring fra departementsråd Ingelin Killengreen , samt møte 21.9.2011.

Forklaring fra tidligere departementsråd i Justisdepartementet Morten Ruud 6.juni 2012.

Forklaring fra regjeringsråd Nina Frisak av 24. mars 2012.

Forklaring fra assisterende departementsråd i Forsvarsdepartementet Morten Tiller.

Forklaring fra tidligere PST-sjef Janne Christiansen.

Forklaring fra tidligere justisminister Knut Storberget 7. juni 2012.

Forklaring fra tidligere politidirektør Øystein Mæland.

Forklaring fra assisterende politidirektør Vidar Refvik

Forklaring fra avdelingsdirektør i sikkerhetsavdelingen i DSS Ole Peder Nordheim av 21. mars 2012.

Forklaringen fra Beredskapstroppens aksjonsleder til 22.juli-kommisjonen av 29. november 2011.

Forklaringen fra Beredskapstroppens sjef til 22.juli-kommisjonen 2. mars 2012.

Beredskapstroppens egenevaluering fra oktober 2011.

Forklaringen til tidligere politimester i Oslo Anstein Gjengedal til 22.juli-kommisjonen 17. november 2012.08.28

Forklaring til stabssjef ved Nordre Buskerud Magne Rustad.

Forklaring fra visepolitimester i Oslo politidistrikt Sveinung Sponheim.

Forklaring fra avdelingsdirektør i FAD Christian Fredrik Horst av 8. februar 2012.

Forklaring fra operasjonsleder Oslo pd av 5. mars 2012.

Forklaring fra ekspedient ved Oslo pd av 13. mars 2012.08.28

Forklaring fra assisterende avdelingsdirektør i PST av 1. mars 2012.

Forklaring fra tidligere departementsråd i FAD Moe Røisland av 20. februar 2012 – og tilleggsforklaring av 5. juli.

Forklaring fra ordfører Fabian Stang av 2. februar 2012.

Referat fra møte med leder og medarbeidere i Politiets fellesforbund 2.9.2011.

Referat fra møte med politidir, POD, politimester i Oslo m.m. 5.9.2011.

Aftenposten viser for øvrig til offentlighetslovens regler om innsyn. Vi viser også til at statsminister Jens Stoltenbergs forklaring allerede er gitt innsyn i, med unntak av de enkeltpunktene som berører taushetsbelagt informasjon. Vi understreker derfor at vi forventer at det er mulig å praktisere stor grad av meroffentlighet – og gi innsyn i de delene av forklaringene som ikke omhandler taushetspliktig eller gradert informasjon.

Samtidig vil vi understreke at 22. juli-kommisjonens rapport på en rekke områder har sørget for at informasjon som var gradert på det tidspunktet forklaringene ble gitt, nå er offentlig i rapporten. Vi mener den nedgraderingen av informasjon som kommisjonen har lagt til grunn, også må legges til grunn når innsyn i den enkelte forklaring blir gitt.

Vi vil også understreke at deler av forklaringene allerede er omtalt i rapporten, med konkret kildehenvisning, noe som også burde tale for at Riksarkivet praktiserer stor grad av åpenhet i dette spørsmål.

Vi presiserer at vi ber om innsyn i både den skriftlige referatet og lydopptaket av den enkelte forklaring. Samtidig ber om at innsynsbegjæringen i de enkelte forklaringene behandles og ekspederes fortløpende, slik at vi får innsyn i den enkelte forklaring etter hvert som den er vurdert – og ikke må vente på at alle forklaringene er behandlet med tanke på innsynsspørsmålet.

Med vennlig hilsen

Per Anders Johansen

Andreas Bakke Foss

Aftenposten